|  |  |
| --- | --- |
|  | Este artigo amosa escritos chineses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Liu Xie** (chinés tradicional: 劉勰; chinés simplificado: 刘勰; *pinyin*: *Liú Xié*; Wade-Giles: *Liu2 Hsieh2*), nome de cortesía **Yanhe** 彦和, nado arredor do 465 e finado cara ao 522, foi un monxe budista, político e escritor chinés. Escribiu unha das poéticas chinesas máis importantes, o *Wenxin diaolong* 文心雕龍 ("O corazón da literatura e o cicelado de dragóns"). A súa biografía foi incluída no *Liangshu* 梁書 ("Libro de Liang").

Traxectoria
-----------

Liu Xie naceu na actual Zhenjiang, aínda que a súa familia procede de Shandong. Quedou orfo na súa mocidade, e decidiu non casar, sexa por pobreza ou por convicción. Estudou budismo con Sengyou, contribuíndo á edición dos sutras no mosteiro de Dinglin até o falecemento do mestre. Foi durante esta etapa que redactou o *Wenxin diaolong*.

Máis adiante sería secretario de Xiao Hong, irmán do emperador Xiao Yan dos Liang. Tamén se encargou da loxística dunha unidade militar, e logo foi ascendido a maxistrado do condado de Tiamo (actual Longyou, provincia de Zhejiang). Posteriormente, traballou como secretario dos fillos do emperador até que foi enviado de volta ao mosteiro. Ao rematar a edición dos sutras, decidiu permanecer no templo.

Liu Xie tamén escribiu o *Hong ming ji* 弘明集 ("A gran iluminación") e o *Shijie ji* 世界集 ("Sobre o mundo"), ambas perdidas. Foi autor dun ensaio titulado *Mie huo lun* 滅惑論 ("Tratado sobre a refutación das falsidades").

Experimentos
------------

Liu Xie realizou unha serie de experimentos psicolóxicos nos que pediu aos seus estudantes que debuxaran un círculo cunha man, mentres coa outra facían un cadrado. O obxectivo desta proba era medir o nivel de distracción que os suxeitos podían xestionar. Segundo as súas observacións, a meirande parte dos participantes tiveron problemas para realizar as dúas tarefas simultaneamente. Trátase dun dos primeiros experimentos psicolóxicos da historia.

Notas
-----

1. ↑  Sun, Cecile Chu-chin (2011-01-15). *The Poetics of Repetition in English and Chinese Lyric Poetry* (en inglés). University of Chicago Press. ISBN 978-0-226-78022-1.
2. 1 2 3 4 5 6 7 8 9  Zhao, Heping (1990-01-01). ""Wen Xin Diao Long": An early Chinese rhetoric of written discourse". *Theses and Dissertations Available from ProQuest*: 1–252.
3. 1 2 3 4  Zhang, Houcan; Luo, Fang (2020-12-17). "The Development of Psychological and Educational Measurement in China". *Chinese/English Journal of Educational Measurement and Evaluation - 教育测量与评估双语期刊* **1** (1). ISSN 2837-0899. doi:10.59863/BUAI8988.

Véxase tamén
------------

### Ligazóns externas

* Liu Xie (Proxecto Gutenberg)
* Liu Xie (La literatura china traducida en España)

* Portal:China

|  |  |
| --- | --- |
| Control de autoridades | 
* Wd: Q704558
* WorldCat
* VIAF: 79160462
* BIBSYS: 96005305
* BNF: 13615598z
* BRE: 2162730
* CERL: cnp00402363
* CiNii: DA00410771
* EBID: ID
* FAST: 1831123
* GND: 118952951
* Gutenberg: 26056
* ISNI: 0000000118624290
* LCCN: n81090294
* NDL: 00403156
* NKC: jx20061013016
* NLA: 36606199
* NTA: 318678772
* openMLOL: 178965
* SUDOC: 056565402

 |